**Likumprojekta “Grozījumi Latvijas Administratīvo pārkāpumu kodeksā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks  | Likumprojekts “Grozījumi Latvijas Administratīvo pārkāpumu kodeksā” (turpmāk – likumprojekts) paredz noteikt administratīvo atbildību par Covid-19 infekcijas izplatības pārvaldības likumā noteikto ierobežojumu pārkāpšanu un iestāžu kompetenci attiecīgo pārkāpumu izskatīšanā.Likums stāsies spēkā vienlaikus ar Covid-19 infekcijas izplatības pārvaldības likumu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2020.gada 12.marta rīkojumu Nr.103 “Par ārkārtējās situācijas izsludināšanu” (turpmāk – rīkojums) no lēmuma pieņemšanas brīža līdz 2020.gada 9.jūnijam visā valsts teritorijā ir izsludināta ārkārtējā situācija ar mērķi ierobežot Covid-19 izplatību ārkārtējās situācijas spēkā esības laikā. Ņemot vērā, ka likumā “Par ārkārtējo situāciju un izņēmuma stāvokli”, rīkojumā un likumā "Par valsts institūciju darbību ārkārtējās situācijas laikā saistībā ar Covid-19 izplatību" ietvertie pasākumi un tiesiskie līdzekļi izmantojami vienīgi gadījumos, ja riskus vairs nav iespējams efektīvi novērst, piemērojot vispārējā tiesiskajā kārtībā noteiktos tiesiskos līdzekļus, brīdī, kad vairs nepastāv objektīva nepieciešamība saglabāt būtiskākos personas ierobežojošos pasākumus, ārkārtējā situācija ir atceļama. Līdz ar to, ja vien epidemioloģiskie apstākļi valstī būtiski nepasliktināsies, ārkārtējās situācijas stāvokli plānots atcelt.Savukārt, lai pēc ārkārtējās situācijas atcelšanas atjaunotu vispārējo tiesisko kārtību, paredzot atbilstošus piesardzības pasākumus, kas nodrošina ar sabiedrības drošības un veselības interesēm samērīgu privātpersonu tiesību un pienākumu apjomu un efektīvu valsts institūciju darbību saistībā ar Covid-19 infekcijas izplatību valstī, ir izstrādāts Covid-19 infekcijas izplatības pārvldības likumprojekts (turpmāk – Covid likumprojekts).Covid likumprojekts nosaka valsts institūciju darbības pamatprincipus un valsts institūciju un privātpersonu tiesības un pienākumus valsts apdraudējuma novēršanai un pārvarēšanai saistībā ar Covid-19 infekcijas izplatību.Tāpat Covid likumprojektā ietverta administratīvās atbildības norma, paredzot, ka par šajā likumā un uz tā pamata izdotajos Ministru kabineta noteikumos noteikto izolācijas vai karantīnas neievērošanu un pulcēšanās skaita ierobežojuma neievērošanu piemēro naudas sodu fiziskajai personai no divām līdz četrsimt naudas soda vienībām, bet juridiskajai personai — no divdesmit astoņām līdz tūkstoš naudas soda vienībām, kā arī norma par kompetenci attiecīgo administratīvo pārkāpumu izskatīšanā, paredzot, ka administratīvo pārkāpumu procesu minētajās administratīvo pārkāpumu lietās veiks Veselības inspekcija, Valsts policija un pašvaldības policija.Vienlaikus Covid likumprojekta pārejas noteikumos noteikts, ka atbildības norma stājas spēkā vienlaikus ar Administratīvās atbildības likumu, t.i., 2020.gada 1.jūlijā.Lai nodrošinātu tiesisko pāreju attiecībā uz iespēju saukt pie administratīvās atbildības personas par Covid likumprojektā noteikto ierobežojumu neievērošanu no dienas, kad tiks atcelts ārkārtējās situācijas stāvoklis līdz 2020.gada 1.jūlijam, kad stāsies spēkā Covid likumprojektā ietvertā atbildības norma, nepieciešams par Covid-19 infekcijas izplatības pārvarēšanas likumā noteikto ierobežojumu neievērošanu administratīvo atbildību noteikt Latvijas Administratīvo pārkāpumu kodeksā.Ņemot vērā minēto, ir izstrādāts likumprojekts, kas paredz papildināt Latvijas Administratīvo pārkāpumu kodeksu ar jaunu 176.4 pantu un noteikt administratīvo atbildību personai par Covid-19 infekcijas izplatības pārvarēšanas likumā un uz tā pamata izdotajos Ministru kabineta noteikumos noteikto izolācijas vai karantīnas neievērošanu vai pulcēšanās skaita ierobežojuma neievērošanu, paredzot par minētā administratīvā pārkāpuma izdarīšanu piemērot naudas sodu fiziskajām personām no desmit līdz divtūkstoš *euro*, juridiskajām personām – no simt četrdesmitlīdz piectūkstoš *euro*. Vienlaikus likumprojektā kā kompetentās iestādes minētā administratīvā pārkāpuma izskatīšanā paredzēts noteikt Veselības inspekciju, Valsts policiju un pašvaldības policiju. Ievērojot, ka likumprojektā ietvertajā Latvijas Administratīvo pārkāpumu kodeksa 176.4 pantā paredzētie pārkāpumi ir par tādu pienākumu neievērošanu, kas nodrošina epidemioloģisko drošību, līdztekus Valsts policijai un pašvaldības policijai kompetence minēto administratīvo pārkāpumu konstatēšanā, izskatīšanā un sodu piemērošanā par šiem administratīvajiem pārkāpumiem ir noteikta arī Veselības inspekcijai.Likumprojektā paredzētais administratīvo pārkāpumu tiesiskais sastāvs, naudas soda apmērs, kā arī kompetentās iestādes, kas izskata attiecīgos pārkāpumus ir saglabāti atbilstoši Covid likumprojektā noteiktajam.  |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attieksies uz personām, kuras neievēros Covid-19 infekcijas izplatības pārvarēšanas likumā un uz tā pamata izdotajos Ministru kabineta noteikumos noteiktos izolācijas, karantīnas un pulcēšanās skaita ierobežojumus.Tāpat likumprojekts attieksies uz institūciju – Veselības inspekcijas, Valsts policijas un pašvaldības policijas – darbiniekiem, kas izskatīs attiecīgās administratīvo pārkāpumu lietas. |
| 2. | Tiesiskā regulējuma ietekme uz tautsaimniecību un administratīvo slogu | Šobrīd likumprojekta ietekmi uz tautsaimniecību un administratīvo slogu noteikt nav iespējams. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |   |   |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |   |   |
| 1.2. valsts speciālais budžets |   |   |   |   |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi |   |   |   |   |   |   |   |
| 2.1. valsts pamatbudžets |   |   |   |   |   |   |   |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |   |   |   |   |   |   |   |
| 3.1. valsts pamatbudžets |   |   |   |   |   |   |   |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |   |   |   |   |   |   |   |
| 5. Precizēta finansiālā ietekme |   |   |   |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  |
| 8. Cita informācija | Valsts budžeta ieņēmumi nav precīzi aprēķināmi, jo nav iespējams paredzēt, kāds būs administratīvi sodīto personu skaits un tām piemēroto administratīvo sodu apmērs, kas atkarīgs no konstatētajiem administratīvajiem pārkāpumiem un administratīvo pārkāpumu lietu faktiskajiem apstākļiem. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts “Covid-19 infekcijas izplatības pārvaldības likums”. |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
|  **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saistībā ar tiesisko situāciju ir nepieciešama likumdevēja nekavējoša rīcība, tādējādi sabiedrības līdzdalības nodrošināšana nav iespējama. |
| 2. | Sabiedrības līdzdalība projekta izstrādē | Saistībā ar tiesisko situāciju ir nepieciešama likumdevēja nekavējoša rīcība, tādējādi sabiedrības līdzdalības nodrošināšana nav iespējama. |
| 3. | Sabiedrības līdzdalības rezultāti | Saistībā ar tiesisko situāciju ir nepieciešama likumdevēja nekavējoša rīcība, tādējādi sabiedrības līdzdalības nodrošināšana nav iespējama. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības inspekcija, Valsts policija, pašvaldības policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav |

Iekšlietu ministrs S. Ģirģens

I.Gorbačova-Ščogole

67219018, inguna.gorbacova-scogole@iem.gov.lv

v\_sk. = 1111